Αφροδίτη Λατινοπούλου

Η Αφροδίτη Λατινοπούλου (Θεσσαλονίκη, 29 Απριλίου 1991) είναι Ελληνίδα δικηγόρος και πολιτικός, πρώην αθλήτρια της αντισφαίρισης, ιδρύτρια και πρόεδρος τoυ κόμματος Φωνή Λογικής. Είναι εκλεγμένη ευρωβουλευτής με την Φωνή Λογικής (Πατριώτες για την Ευρώπη), για την περίοδο 2024-2029.  

 Βιογραφικό 
Η Αφροδίτη Λατινοπούλου γεννήθηκε το 1991 στη Θεσσαλονίκη, όπου και μεγάλωσε. Έχει καταγωγή από τα Βρυσικά Έβρου. Ξεκίνησε τις σπουδές της στο Αριστοτέλειο Κολλέγιο Θεσσαλονίκης το 2009. 

Σπούδασε νομική στη Νομική Σχολή του Αριστοτελείου Πανεπιστημίου Θεσσαλονίκης, λαμβάνοντας πτυχίο το 2017. Κατά τα φοιτητικά της χρόνια ήταν μέλος της ΔΑΠ-ΝΔΦΚ. Είναι μέλος του Δικηγορικού Συλλόγου Αθηνών.

Στα νεανικά της χρόνια ασχολήθηκε με το τένις. Ήταν στην ομάδα τένις της Εθνικής Έλλάδος και έχει λάβει το βραβείο “Μέγας Αλέξανδρος” ως η καλύτερη πρωτοεμφανιζόμενη αθλήτρια για το 2006-2007. Το 2013 ίδρυσε ακαδημία τένις και εργάστηκε ως προπονήτρια. Ως μέλος της ΟΝΝΕΔ, διετέλεσε γραμματέας επαρχιακού. Το 2018 ξεκίνησε να εργάζεται ως ραδιοφωνική παραγωγός.

Στις εκλογές του 2019 ήταν υποψήφια βουλευτής με τη Νέα Δημοκρατία στην Α΄ Θεσσαλονίκης, λαμβάνοντας 5.297 σταυρούς. Τον Ιούνιο του 2021 ύστερα από αμφιλεγόμενες δηλώσεις της ανακοινώθηκε ότι δεν θα είναι υποψήφια με τη Νέα Δημοκρατία. 

Το 2022 ανακοίνωσε την προσχώρησή της στην Εθνική Δημιουργία και κατόπιν στην Πατριωτική Δύναμη Αλλαγής. Στις εκλογές του Ιουνίου 2023, ίδρυσε το κόμμα Φωνή Λογικής το οποίο συγκέντρωσε 0,43% και 22.347 ψήφους.αριστερά|μικρογραφία|Η Λατινοπούλου στην ολομέλεια του Ευρωπαϊκού ΚοινοβουλίουΣτις ευρωεκλογές του 2024, η Φωνή Λογικής έλαβε ποσοστό 3,04% και 120.753 ψήφους και η ίδια εξελέγη ευρωβουλευτής λαμβάνοντας 58.969 σταυρούς προτίμησης.

 Ιδεολογία 
Η ιδεολογία της Λατινοπούλου περιγράφεται από μέρος του τύπου, αλλά και της ακαδημαϊκής κοινότητας, ως εθνικιστική, αντικομμουνιστική, Το κόμμα της τοποθετείται δεξιότερα της ΝΔ. Παράλληλα, οι βασικές αρχές της έχουν χαρακτηριστεί ως πολέμια της «woke» κουλτούρας και της πολιτικής ορθότητας. 

Η ίδια δεν χαρακτηρίζει τον εαυτό της ως ακροδεξιά, αλλά υποστηρίζει ενεργά και συνεργάζεται με Ευρωπαίους πολιτικούς που συχνά συνδέονται με την ακροδεξιά, όπως η Μαρίν Λε Πεν και η Τζιόρτζια Μελόνι. Στις 29 Ιουνίου 2024, κάλεσε τους Γάλλους να ψηφίσουν τον Ζορντάν Μπαρντελά για να αντιμετωπίσουν την ισλαμοποίηση, να σταματήσουν τη μετανάστευση και να αποτρέψουν την «αυτοκτονία της Ευρώπης». Έχει εκφράσει θαυμασμό για τον Βικτόρ Όρμπαν, δηλώνοντας ότι «δεν έχει καθόλου παράνομους μετανάστες και ακούει και σέβεται τον λαό του». 

Υπερασπίζεται το δικαίωμα στην ζωή και αντιτίθεται στις αμβλώσεις, αντιτίθεται στην ιδεολογία του ΛΟΑΤΚΙ+ κινήματος περί γάμου, οικογένειας και αλλαγής φύλου, και έχει εκφράσει αντιμεταναστευτικές απόψεις, καλώντας επανειλημμένα για κλείσιμο των συνόρων. Είναι αντίθετη με τον όρο «γυναικοκτονία». Τον Ιούνιο του 2024, κάλεσε για τη διάλυση της Παρέλασης του Pride. Έχει επίσης περιγράψει την ομοφυλοφιλία ως «παραφυσική» και υποστηρίξει ότι έρχεται σε αντίθεση με τις θρησκευτικές πεποιθήσεις. Έχει επίσης υποστηρίξει τη θεωρία συνωμοσίας της «Μεγάλης Αντικατάστασης». Η Λατινοπούλου είναι επίσης ανοιχτά υπέρ της θανατικής ποινής.

Το 2022, μοιράστηκε βίντεο στο Instagram στο οποίο καταδίκαζε την διοργάνωση ανάγνωσης drag παραμυθιού σε νηπιαγωγείο στη Θεσσαλονίκη. Τον Νοέμβριο του 2024, έβγαλε λόγο στο Ευρωπαϊκό Κοινοβούλιο που επικρίθηκε ως τρανσφοβικός. Συγκεκριμένα, κατέκρινε τη φροντίδα επιβεβαίωσης του φύλου, αναφερόμενη στο εκπαιδευτικό περιεχόμενο για την ποικιλομορφία των φύλων ως «ψέματα για 54 φύλα». Μεταξύ άλλων, υποστήριξε τη στάση της επιστήμης, βιολογίας και της πραγματικότητας, ότι υπάρχουν μόνο δύο φύλα — αρσενικό και θηλυκό — και ανέφερε ότι δεν πρέπει να εκτίθενται τα παιδιά σε θέματα ΛΟΑΤΚΙ+. Επίσης, υπερασπίστηκε την Ουγγαρία εν μέσω νομικών ελέγχων για τη νομοθεσία της κατά των ΛΟΑΤΚΙ+ αντιλήψεων.

Επαναλαμβανόμενα έχει προκαλέσει αντιδράσεις με τις απόψεις της για τη φύση των γυναικών και τα ανθρώπινα δικαιώματα, οι οποίες έχουν καταδικαστεί από αρκετούς Έλληνες δημοσιογραφικούς οργανισμούς ως ρητορική μίσους. Κάποιοι τονίζουν πώς κρύβει τον ακροδεξιό χαρακτήρα της μέσω συνεχούς δημιουργίας φόβου. Ένα αξιοσημείωτο περιστατικό συνέβη το 2022, όταν απαγορεύτηκε να πολιτευτεί με τη Νέα Δημοκρατία μετά από σχόλια για την Ελληνίδα παρουσιάστρια τηλεόρασης, Δανάη Μπάρκα. 

Το 2021, συμμετείχε στην υποστήριξη ενός αμφιλεγόμενου συνεδρίου γονιμότητας που ακυρώθηκε.

 Παραπομπές 

 Εξωτερικοί σύνδεσμοι 



Κατηγορία:Έλληνες δικηγόροι του 21ου αιώνα
Κατηγορία:Ελληνίδες αθλήτριες της αντισφαίρισης
Κατηγορία:Έλληνες πολιτικοί του 21ου αιώνα
Κατηγορία:Ευρωβουλευτές εκλεγμένοι με την Φωνή Λογικής
Κατηγορία:Ευρωβουλευτές της Ελλάδας εκλεγμένοι την περίοδο 2024-2029
Κατηγορία:Έλληνες αρχηγοί κομμάτων
Κατηγορία:Φωνή Λογικής
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης